Com Tridek il-Madre, ħabbritilha ħabibitha b'nifisha maqtugħ. U hi, nistħajjel, weġbitha, 'U iva ġejja, tini minuta ħa nlesti dil-…7. Xi tlesti, tlestil Issal Tridek, issal Fl-uffiċċju tagħha … hemm raġel ' 'Raġel) Xi nqalgħalha' O cor Jesu, arani ġejja. X'affarijiet dawn, ukoll. ' Irranġat ftit in-nokkli, ġebbdet id-dublett 'l isfel, iċċentrat sidirha u telqet tfekren lejn l-uffiċċju tal-Madre. Dik li kellha tkun ommi b'xejn ma setgħet idderri f'Fatima House, Tas- Sliema, dar tas-sorijiet għal xebbiet orfni. Mat-'tfal' sħabha (dejjem baqgħu jsejħu lil xulxin ''it-tfal tas-sorijiet, anki meta kibru u xjaħu) kienet tingwalaha tajjeb ħafna. Lis-sorijiet kienet grata ħafna lejhom, u huma kienu jgħożżuha. Minkejja li xi bawxata jew tnejn kienet tagħmelu mhux l-ewwel darba li kellhom jiddixxiplinawha għax ma kinitx issegwi ordnijiet li ma kinitx tqishom ġusti, kienu jifhmu kemm kienet batiet f'ħajjitha u għarfu japprezzaw u jisfruttaw il- ħafna kwalitajiet tajbin tagħha. Iżda wara kważi tletin sena titrabba f'orfanotrofju ieħor, din il-bidla tal-post u tal-lokalità kienu kiddewha qatigħ. Malli Caterina Portelli nbeżqet f'din id-dinja f'Novembru tal-1934, ommha — li żgur li kellha r-raġunijiet validi tagħha — iddepożitatha fl-istitut ta' Fra Diegu, il-Ħamrun. Hemmhekk, għal kważi tliet deċenni, kibret bla ma qatt daqet imqar uqija mħabba ta' ġenitur. Familtha kienu s-sorijiet u sħabha l-orfni l-oħrajn: Marija, Ġużeppa, Frida, Lourdes… L-alternattiva għall-figuratal-omm sabithafi SworAlessandra, li aktartard f'ħajjitha ddeċidiet li kien ħaqqha tibqa' tgħix fl-isem li tat lill-uniku wild li kellu jkollha. kienet tħobbha din Swor Alessandra li saħansitra fil-Gwerra, meta l-ikel kien jiswa d-deheb, kienet taħbi bajda iebsa skarsa fil-fardal u tmur iżżoqgha lill-favorita tagħha 'l bogħod mill-preġudizzju tas-sorijiet l-oħra u l-ħars għajjur tal-bqija tat-tfal. Meta tfarfret postha ma baqax aktar fi Fra Diegu, li kien aktar adattat biex jilqa' lill-bniet ta' età iżgħar, u ċaqilquha għal Fatima House. Kienet mejta biex tibda ħajja ġdida, imma dak iż-żmien l-uniku mod kif dan seta' jseħħ kien billi ssib raġel u ''tinġabar'. Niftakarha tirrakkontali li darba kien hemm Ingliż li riedha bis-saħħa (forsi kien iltaqa' magħha waqt xi passiġġata Għar id-Dud7), iżda s-sorijiet urewh il-bieb ta' barra għax kien Protestant. B'qalbha tħabbat sitta sitta ħabbtet darbtejn fuq il-bieb tal-Madre. ''Avanti, Caterina,' weġbitha vuċi awtorevoli minn ġewwa. Daħlet. ''Caterina, għandi bżonn pjaċir mingħandek. Jimporta tmurli b'dil-qadja7' U spjegatilha x'kellha bżonn u minn fejn. Bilqiegħda quddiem l-iskrivanija tal-Madre kien hemm ġuvni tamparha, ismar, riservat, rasu baxxuta. It-tnejn li huma flew lil xulxin b'mod kemm jista' jkun diskret. ''Kollox sew, Madre, ' qaltilha. U żgiċċat 'il barra f'tebqa t'għajn. 'Din l-isbaħ xebba ta' hawn ġew, Joe,' lissnitlu l-Madre hekk kif kienet ċerta li Caterina kienet laħqetimxiet biżżejjed 'il bogħod biex ma tismagħhomx. ''Għajnejha ċelesti jkellmuk, għandha tbissima li tħollok, simpatika, tinqala' ħafna għat-tisjir u għall-faċendi, u għandha bżonn tibda ħajja ġdida u tibni l-familja tagħha. X'taħseb7' Dak li d-destin riedu jiżżewweġ lil Caterina kien mistħi wisq biex ifittex tfajla u jitlobha wiċċ imb wiċċ biex tkun in-namrata tiegħu. Kien tal-ġabra, u fil-postijiet tad-divertiment kien iħossu bħal ħuta barra mill-ilma. Bħal bosta ġuvinturta' dik l-età, kien jibża' javviċina lil xi xebba li tkun ġibditlu l-attenzjoni waqt xi mixja maġenb il-baħar jew tul Strada Rjali, ma tmurx tiksru u tgħidlu le. Allura, kien mar ifittex l-imħabba għand is-sorijiet. Ma kienx l-ewwel wieħed, u żgur ma kienx tal-aħħar lanqas. Kellu kredenzjali tajbin: intelliġenti, serju, u ġej minn familja tajba magħrufa anki għal nies fil-Knisja, fosthom il-mibki Dun Ġeraldu Mangion, li kien serva bħala l-kappillan tal-Imqabba bejn l-1945 u l-1962. Lil Joe, Caterina laqtitu sew u ma qagħadx lura milli jesprimi mal-Madre l-interess tiegħu li tgħaddilu kelma tajba. Caterina daħlet għall-avventura ta' li kienet: xebba ta' tletin sena li ma tafx x'tagħti l-ħajja, imxennqa biex fl-aħħar ikollha ħajja 'bħal ħaddieħor'. Joe wisq inqas kien preparat għall-bidliet kbar li titlob minnek il-ħajja miżżewġa. Tejġu ftit ġimgħat wara. Iż-żwieġ tagħhom ma rnexxiex, iżda r-rispett reċiproku bejniethom baqa' intatt sal-aħħar minuta. Joe baqa' maġenbha sat-tmiem, u sat- tmiem baqgħet twissini biex ma nonqsu qatt. Bħalissa 24 sena ilu kien fadlilha inqas minn 24 siegħa f'din id-dinja. M' għandix dubju li, meta sejħilha fl-4 ta' Frar 1992 ftit wara s-2pm, kellha tentazzjoni kbira li twieġbu, ' Tini minuta ħa nlesti dil-… O cor Jesu, arani ġejja. '